भाषा की और दृश्य की, दोनों की कोटियां होती हैं। हर शब्द अपने आप में एक कोटि होता है। हर दृश्य उन तमाम शब्द-कोटियों का मनोबिंब होता है । यानी ये दोनों एक ही सिक्के के दो पहलुओं की तरह हैं। पुरानी भाषा में इसे नाम-रूप की दुनियां कहा जाता था। ‘लिखने’ के बारे में सोचने का मतलब है कि अब हमारा अपना भी कुछ है जिसे हम इन कोटियों के भीतर खोजेंगे, हो सका तो इन में दखल देंगे । और फिर पूछेंगे कि हम मुक्त हो सकते हैं या नहीं।